

**"Кең дала" және "Көктем" шағынаудандарындағы жаңа көшелерге атаулар тағайындау туралы**

Батыс Қазақстан облысы Орал қалалық мәслихаттың 2008 жылғы 27 мамырдағы N 8-8 шешімі және Батыс Қазақстан облысы Орал қаласы әкімдігінің 2008 жылғы 22 мамырдағы N 1286 қаулысы. Батыс Қазақстан облысы Орал қаласының Әділет басқармасында 2008 жылғы 12 маусымда N 7-1-95 тіркелді

      Батыс Қазақстан әділет Департаментінің 2008 жылғы 6 наурыздағы N 4-1323 Заңды бұзушылықты жою туралы ұсынысын қарап және Қазақстан Республикасының "Қазақстан Республикасындағы жергілікті мемлекеттік басқару туралы" Заңының 6, 7, 31 бабтарын, Қазақстан Республикасының "Қазақстан Республикасының әкімшілік-аумақтық құрылысы туралы" Заңының 13 бабын, Қазақстан Республикасының "Нормативтік құқықтық актілер туралы" Заңының 38 бабын басшылыққа алып, Орал қалалық мәслихаты **ШЕШІМ ЕТТІ** және Орал қалалық әкімдігі **ҚАУЛЫ ЕТЕДІ**:

      1. "Кең дала" және "Көктем" шағынаудандарындағы жаңа көшелерге атаулар қосымшаға сәйкес тағайындалсын.

      2. Орал қалалық мәслихатының 2007 жылғы 13 маусымдағы N 46-23 және Орал қалалық әкімдігінің 2007 жылғы 9 қарашадағы N 2157 бірлескен шешімі мен қаулысы жойылсын.

      3. Осы шешім мен қаулы оның бірінші ресми жарияланған күнінен бастап қолданысқа енгізіледі және 2007 жылғы 13 маусымнан бастап туындаған қатынастарға таратылады.

*Орал қалалық мәслихатының         Орал қаласының әкімі*

*кезектен тыс 8-ші сессиясының*

*төрайымы*

*Орал қалалық мәслихаты*

*хатшысының міндетін атқарушы*

Орал қалалық мәслихатының

2008 жылғы 27 мамырдағы N 8-8

және Орал қалалық әкімдігінің

2008 жылғы 22 мамырдағы N 1286

"Кең дала" және "Көктем" шағынаудандарындағы

жаңа көшелерге атаулар тағайындау туралы"

бірлескен шешімі мен қаулысына

қосымша

      1. Жаңа көшелер (қоса берілген сұлбаға сәйкес):

      1) Алпамыс батыр көшесі;

      2) Қамбар батыр көшесі;

      3) Ақан сері көшесі;

      4) Құлагер көшесі.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК